CELEX: 32015R0629
Language: ro
Date: 2015-04-22 00:00:00
Title: Regulamentul de punere în aplicare (UE) 2015/629 al Comisiei din 22 aprilie 2015 de înregistrare a unei denumiri în Registrul denumirilor de origine protejate și al indicațiilor geografice protejate [Finocchiona (IGP)]

23.4.2015   
            
            
               RO
            
            
               Jurnalul Oficial al Uniunii Europene
            
            
               L 104/6
            
         REGULAMENTUL DE PUNERE ÎN APLICARE (UE) 2015/629 AL COMISIEI
   din 22 aprilie 2015
   de înregistrare a unei denumiri în Registrul denumirilor de origine protejate și al indicațiilor geografice protejate [Finocchiona (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 15 alineatul (1) și articolul 52 alineatul (2),
   întrucât:
   
               (1)
            
            
               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Finocchiona”, depusă de Italia, a fost publicată în Jurnalul Oficial al Uniunii Europene
                   (2).
            
         
               (2)
            
            
               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Finocchiona” ar trebui, prin urmare, înregistrată,
            
         
               (3)
            
            
               În scrisoarea de cerere de înregistrare a denumirii din data de 27 iunie 2013, autoritățile italiene au înștiințat Comisia că întreprinderile Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia – Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) și Italia Alimentari Spa, fosta Industria Bussetana Insaccati Suini Spa (Settecani di Castelvetro di Modena), stabilite pe teritoriul lor, în afara zonei geografice vizate, comercializaseră în mod legal produsul care beneficiază de denumirea comercială „Finocchiona” folosind în continuu această denumire de peste cinci ani și că acest aspect fusese abordat în cadrul procedurii naționale de opoziție. Întreprinderile menționate îndeplineau, deci, condițiile prevăzute la articolul 15 alineatul (1) din Regulamentul (UE) nr. 1151/2012 pentru a beneficia de o perioadă de tranziție în ceea ce privește utilizarea legală a denumirii comerciale după înregistrarea acesteia.
            
         
               (4)
            
            
               Dat fiind că aceste întreprinderi îndeplinesc condițiile prevăzute la articolul 15 alineatul (1) din Regulamentul (UE) nr. 1151/2012, ar trebui să li se acorde o perioadă de tranziție de cinci ani pentru a li se permite utilizarea denumirii „Finocchiona”.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,
            
         ADOPTĂ PREZENTUL REGULAMENT:
   Articolul 1
   Se înregistrează denumirea „Finocchiona” (IGP).
   Denumirea menționată la primul paragraf identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Întreprinderile Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) și Italia Alimentari Spa fosta Industria Bussetana Insaccati Suini Spa (Settecani di Castelvetro di Modena) sunt autorizate să continue utilizarea denumirii înregistrate „Finocchiona” (IGP) pe parcursul unei perioadei tranzitorii de cinci ani de la intrarea în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 14.12.2012, p. 1.
   
      (2)  JO C 155, 23.5.2014, p. 5.
   
      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).